ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
7 ต.ค. 2558

สรุปภาวะตลาดภาคเช้า : SET ฟื้นตัวต่อ – SET ปรับขึ้นได้ต่อ ด้วยการนำของกลุ่มพลังงาน หลังราคาน้ำมันดิบกลับมาฟื้นตัว และเรามองมีความต่อเนื่อง หลังดอลลาร์สหรัฐมีทิศทางอ่อนค่าได้ต่อจากเฟดยังไม่รีบขึ้นดอกเบี้ย ส่วนประเด็น BoJ หลังประชุมเสร็จ ยังไม่มีการเปรยถึงการเพิ่มวงเงิน QQE ลุ้นต่อในช่วงประชุมปลายเดือนนี้ ซึ่งตลาดคาดว่าจะมีการพิจารณาเพิ่มวงเงิน ทั้งนี้ SET ปิดตลาดภาคเช้าที่ระดับ 1380.45 จุด, +9.76 จุด ด้วยมูลค่าซื้อขายที่ระดับ 2.1 หมื่นลบ. กลุ่มหลักพลังงานหนุนตลาด ปิดบวก +2.5% ส่วนแบงก์และ ICT ปิดบวกลบไม่มากนัก ด้านตลาดภูมิภาคอยู่ในแดนบวก
กลยุทธ์ที่แนะนำ : ช่วงบ่าย: คาดโมเมมตัมไปได้ถึงใกล้บริเวณแนวต้านถัดไปที่ 1390 จุด อย่างไรก็ตาม จากสัญญาณที่ร้อนแรงในระยะสั้น ทำให้มีโอกาสเผชิญแรงขายทำกำไร ซึ่งหาก SET ต่ำกว่า 1370 จุด จะเป็นสัญญาณที่ชัดขึ้น ซึ่งกรณีนี้ มีแนวรับระยะสั้นถัดไปอยู่ที่ 1365 และ 1360 จุด ส่วนภาพรวม SET ช่วงนี้ เรายังมีมุมมองที่ดีถึงการปรับขึ้นได้ต่อ เพียงแต่มีโอกาสย่อสลับระหว่างทางบ้าง กลยุทธ์ การเก็งกำไร แนะนำขายทำกำไรบางส่วน โดยเฉพาะเมื่อต่ำกว่า 1370 จุดลงมา ทั้งนี้ หุ้นแนะนำตามสัญญาณเทคนิค ได้แก่ CHG (รับ 2.30 ต้าน 2.50 Cut 2.20)